

Република Србија

Аутономна Покрајина Војводина

Општина Ковин

ОПШТИНСКА УПРАВА КОВИН

Број: 110-2/2026-IV

Датум:9. јануар 2026. године

26220 Ко в и н, ул. ЈНА бр.5

Tеl. 013/742-104; 742-268

Е-mail: predsednik@kovin.org.rs

На основу члана 83. Закона о запосленима у аутономним покрајинама и јединицама локалне самоуправе („Службени гласник РС”, бр. 21/16, 113/17, 95/18, 114/21 и 92/23) и члана 5. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе („Службени гласник РС”, број 107/23),

ОПШТИНСКА УПРАВА КОВИН, оглашава

**ИНТЕРНИ КОНКУРС**

**ЗА ПОПУЊАВАЊЕ ИЗВРШИЛАЧКОГ РАДНОГ МЕСТА**

**У ОПШТИНСКОЈ УПРАВИ КОВИН**

**I Орган у комe се радно место попуњава:**

ОПШТИНСКА УПРАВА КОВИН у Ковину, ул. ЈНА бр.5

**II Радно место које се попуњава:**

Радно место: порески извршитељ, у звању виши референт, у Одељењу за буџет и финансије – Одсек ЛПА – 1 извршилац.

**III Опис послова радног места**:

Обавља послове контроле законитости и правилности обрачунавања и благовремености плаћања локалних јавних прихода; пружа помоћ пореским обвезницима од значаја за испуњење пореске обавезе; учествује у опредељивању захтева за израду, измену и допуну софтверских подршки за пореску контролу локалних јавних прихода; контролише подношење пријава за утврђивање локалних јавних прихода; води поступак за одлагање плаћања локалних јавних прихода по одобреном репорограму; организује и учествује у изради планова редовне и принудне наплате локалних јавних прихода; извршава послове редовне и принудне наплате; предузима мере ради обезбеђења наплате пореског дуга обезбеђеног заложним правом на покретним стварима и непокретностима пореског обвезника; припрема извештаје о принудној наплати; учествује у изради пореског завршног рачуна; обрађује и саставља информације и извештаје за потребе пореске управе и органа локалне самоуправе; прати и усмерава одлучивање по поднетим захтевима за прекњижавање и повраћај локалних јавних прихода; организује и прати благовремено и законито извршавање послова у вези са распоредом неплаћених локалних јавних прихода; организује и учествује у дефинисању шема књижења; непосредно организује и учествује у пословима праћења тачности и ажурности пореског књиговодства; обавља и друге послово по налогу начелника.

**IV** **Услови за рад на радном месту**:

Стечено средње образовање у четворогодишњем трајању, положен државни стручни испит, најмање пет година радног искуства у струци, као и потребне компетенције за обављање послова радног места.

**V Место рада:** Ковин, ул. ЈНАбр.5

**VI Компетенције које се проверавају у изборном поступку:**

У изборном поступку се проверавају посебне функционалне компетенције и мотивацијаза рад на радном месту и прихватање вредности органа јединице локалне самоуправе путем интервјуа са Комисијом (усмено)

**VII Поступак и начин провере компетенција:**

- Посебна функционална компетенција за област рада стручно - оперативни послови (методе и технике опсервације, прикупљања и евидентирања података) – провераваће се путем усмене симулације;

- Посебна функционална компетенција за област рада административно-технички послови –(методе и технике пркупљања података ради даље обраде;технике евидентирања и ажурирања података о релевантним базама података; технике израде потврда и уверења о којима се води службена евиденција) – провераваће се путем усмене симулације;

- Посебна функционална компетенција за одређено радно место-Прописи из делокруга радног места: Закон о пореском поступку, Закон о пореској администрацији, Закон о порезима на имовину. – провераваће се путем усмене симулације.

- Мотивација за рад на радном месту и прихватање вредности органа јединице локалне самоуправе провереваће се путем разговора са комисијом (усмено).

**VIII Право учешћа на интерном конкурсу:**

На интерном конкурсу могу да учествују службеници запослени на неодређено време у Општинској управи Ковин .

Право учешћа на интерном конкурсу имају службеници у истом звању или службеници који испуњавају услове за напредовање у звање у које је разврстано радно место које се попуњава.

**IX Пријава на интерни конкурс** **врши се на прописаном обрасцу пријаве**

Образац пријаве на овај конкурс доступан је на интернет презентацији органа www.kovin.rs или га лица у штампаном облику могу преузети у Одсеку за УЉР и кадровске послове, канцeларија бр. 41.

Приликом предаје пријаве на интерни конкурс, пријава добија шифру под којом подносилац пријаве учествује у даљем изборном поступку.

Подносилац пријаве ће бити обавештен о додељеној шифри у року од три дана од пријема пријаве путем телефонѕ и имејл адресе).

**X Датум оглашавања:** 9. јануар 2026 године.

**XI Рок за подношење пријаве**

Рок за подношење пријаве на интерни конкурс је 8 (осам) дана од дана објављивања.

**XII Адреса на коју се подноси пријава за интерни конкурс**:

Општинска управа Ковин, у Ковину, ул. ЈНА 5, са назнаком: „за интерни конкурс”.

**XIII Докази који се достављају током изборног поступка:**

Докази које прилажу кандидати који су успешно прошли фазе изборног поступка, пре интервјуа са конкурсном комисијом:

1. Оверена фотокопија дипломе којом се потврђује стручна спрема;
2. Оригинал или оверена фотокопија доказа о положеном стручном испиту за рад у државним органима / доказа о положеном правосудном испиту;
3. Оригинал или оверена фотокопија доказа о радном искуству у струци (потврде, решења и други акти којима се доказује на којим пословима, са којом стручном спремом и у којем периоду је стечено радно искуство);
4. Оригинал или оверена фотокопија решења о распоређивању или решења да је службеник нераспоређен.

Сви докази се прилажу у оригиналу или у фотокопији која је оверена код јавног бележника (у изузетним случајевима, у градовима и општинама у којима нису именовани јавни бележници, приложени докази могу бити оверени у основним судовима, судским јединицама, пријемним канцеларијама основних судова, односно општинским управама као поверени посао).

Као доказ се могу приложити и фотокопије докумената које су оверене пре 1. марта 2017. године у основним судовима, односно општинским управама.

Фотокопије докумената које нису оверене од стране надлежног органа неће се разматрати.

**Напомена**: Орган, по службеној дужности, на основу члана 103. Закона о општем управном поступку („Службени гласник РС”, бр. 18/16 и 95/18 – аутентично тумачење), за кандидате прибавља:

1) доказ о положеном државном стручном испиту за рад у државним органима / доказ о положеном правосудном испиту (*ово је за лица на положају*)

Потребно је да учесник конкурса у обрасцу пријаве, у делу Изјава\*, заокружи на који начин жели да се овај податак прибави из службене евиденције.

**XIV Рок за подношење доказа:**

Кандидати који су успешно прошли претходну фазу изборног поступка, пре завршног интервјуа са конкурсном комисијом позивају се да у року од 5 радних дана од дана пријема обавешења доставе наведене доказе који се прилажу у конкурсном поступку. Кандидати који не доставе наведене доказе који се прилажу у доказном поступку, односно који на основу достављених или прибављених доказа не испуњавају услове за запослење, писмено се обавештавају да су искључени из даљег изборног поступка.

Докази се доставају на адресу која буде наведена у обавештењу.

**XV Место, дан и време када ће се спровести изборни поступак**:

Изборни поступак ће се спроводити почев од 21. јануара 2026. године, у згради општине Ковин, ул. ЈНА бр.5, о чему ће кандидати бити обавештени путем телефонa и имејл адресe.

**XVI Лице које је задужено за давање обавештења о интерном конкурсу: Ивана Вукосављевић, телефон: 013/742-104 лок. 139**

**\*** Неблаговремене, недопуштене, неразумљиве или непотпуне пријаве биће одбачене.

Сви изрази, појмови, именице, придеви и глаголи у овом огласу који су употребљени у мушком граматичком роду, односе се без дискриминације и на особе женског пола.

Овај оглас објављен је на огласној табли Општинске управе Ковин и на веб презентацији [www.kovin.rs](http://www.kovin.rs)

НАЧЕЛНИЦА

Јелна Чолаковић, дипл. правник